**Neoplasmul orofaringian si diabetul zaharat**

**Conferentiar Univ Dr. Razvan Hainarosie**

Introducere

Tumorile maligne orofaringiene reprezinta un grup heterogen cu o incidenta care atinge 2% din totalul neoplaziilor. Tipul histologic poate varia, la fel ca si localizarea propriu-zisa a tumorii, dar aceasta patologie reprezinta o mare problema de sanatate datorita metastazarii precoce, riscului crescut de recidive locale si faptului ca acesti pacienti prezinta un risc crescut pe a dezolta o a doua neoplazie. Factorii de risc cei mai frecveni include abuzul de tutun si alcool, factorii profesionali, infectiile HPV si conform studiilor recente diagnosticul de diabet zaharat.

Cercetarile recente au demonstrat ca pacientii cu diabet zaharat, mai ales daca acesta este prost echilibrat, prezinta un risc crescut de a dezvolta o neoplazie orofaringiana. De asemenea acesti pacienti prezinta riscuri crescute in cazul interventiilor chirurgicale complexe, cu vindecare defectuoasa a plagii si posibilitate mai mare de complicatii.

Materiale si metode.

In experienta clinicii noastre pacientii cu neoplazii orofaringiene si diabet zaharat reprezinta o provocare din punct de vedere chirurgical. Asocierea unui diagnostic tardiv, frecvent in populatie, care necesita o rezectie larga si metode extensive de recontructie, si un diabet slab echilibrat, pot avea urmari grave. De aceea, este extreme de important ca pacientul sa fie complet evaluat si echilibrat din punct de vedere al constantelor biologice inaintea oricarei interventii chirurgicale.

Concluzii.

Un diagnostic precoce creste sansele de supravietuire si de vindecare eficienta per primam. De asemenea, la pacientii cu neoplazii orofaringiene si diabet zaharat este extrem de important sa asiguram un control eficient al diabetului, un status nutritional favorabil si o dieta adaptata care sa permita o rezectie in limite oncologice si o vindecare ulterioara eficienta.